6.Finska je vlogo vložila na podlagi meril za pomoč iz člena 4(1)(b) uredbe o ESPG, ki zahteva najmanj 500 delavcev, ki so postali presežni v referenčnem obdobju devetih mesecev v podjetjih, ki delujejo v isti gospodarski panogi na ravni oddelka NACE Revizija 2 in se nahajajo v eni regiji ali dveh sosednjih regijah na ravni NUTS 2 v državi članici. Samo v regiji Helsinki-Uusimaa (FI1B) je 835 presežnih delavcev.

5.Vloga se nanaša na 1 660 delavcev, ki so postali presežni v gospodarskem sektorju, razvrščenem v oddelek 47 NACE Revizija 2 – Trgovina na drobno, razen z motornimi vozili. Do odpustov presežnih delavcev je prišlo v regijah na ravni NUTS 2 Lansi Suomi (FI19), Helsinki-Uusimaa (FI1B), Etelä-Suomi (FI1C) in Pohjois- ja Itä-Suomi (FI1D) na Finskem.

4.Finska je vlogo EGF/2017/005 FI/Retail vložila 12. junija 2017, tj. v 12 tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila na isti datum in 19. junija 2017 od Finske zahtevala dodatne informacije. Dodatne informacije so bile predložene v šestih tednih od datuma zahtevka. Komisija mora oceno skladnosti vloge s pogoji za finančni prispevek zaključiti v 12 tednih od prejema popolne vloge; ta rok se izteče 23. oktobra 2017.

1.Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (v nadaljnjem besedilu: uredba o ESPG).

21.Število strank v veleblagovnicah Anttila se je vsako leto zmanjšalo za 10–20 %. Prodaja izdelkov na področju glasbe, filmov in iger ter gospodinjskih aparatov je v veleblagovnicah Anttila upadla zaradi digitalizacije in spletnega trgovanja.

19.Anttila je več let poslovala z izgubo, zlasti zaradi upada celotnega poslovanja veleblagovnic. Poskušala je obnoviti svojo dobičkonosnost, bila je dokapitalizirana in zamenjal se je lastnik. Zmanjšala je tudi število osebja (2015).

18.Anttila Oy je bila maloprodajna družba, ustanovljena leta 1952 kot družba, ki se ukvarja s prodajo po pošti. Prodajala je predvsem potrošniško elektroniko, oblačila in izdelke za dom. Veleblagovnice Anttila so poslovale v 23 krajih.

16.Maloprodajni sektor na Finskem zajema 7 % vseh delovnih mest, odprt pa je za mlade delavce, ki delajo s krajšim delovnim časom in imajo nove spretnosti. Nakupi v spletnih trgovinah iz držav zunaj EU so se s 6 % (2008) zvišali na 19 % (2016) vse prodaje. 32 % spletnih nakupov je izvedenih iz drugih držav članic EU, 16 % spletnega trgovanja pa iz držav, ki niso članice EU. Finci 23 % mednarodnih spletnih nakupov opravijo na Kitajskem.

Dogodki, ki so povzročili odpuste in opustitev dejavnosti

14.Poleg tega prihaja do opaznih zamenjav delovnih mest v maloprodajnem sektorju. Medtem ko rutinska delovna mesta s polnim delovnim časom izginjajo, se odpirajo nova delovna mesta s krajšim delovnim časom in novimi spretnostmi, kot so spretnosti na področju informacijske tehnologije, napovedovanje, analiziranje podatkov, komuniciranje, poznavanje strank in logistika. 43 % uslužbencev v maloprodajnem sektorju je starejših od 45 let in nimajo teh spretnosti.

12.Spletno nakupovanje pomembno vpliva na prodajo v konvencionalnih prodajalnah. Vodilne spletne trgovine so na Kitajskem, v Indiji in ZDA.

11.Delež spletne prodaje se že več let povečuje. Po pričakovanjih naj bi do leta 2019 13 % trgovine na drobno na svetovni ravni potekalo prek spleta, medtem ko je leta 2014 ta delež znašal le 6,3 %. Potrošniki so najprej začeli uporabljati spletne trgovine. Zadnje čase pa uporabljajo mednarodne spletne trgovine s sedežem v državah, ki niso članice EU.

10.Da bi Finska dokazala povezavo med odpusti in velikimi strukturnimi spremembami v svetovnih trgovinskih tokovih zaradi globalizacije, trdi, da globalizacija (spletno trgovanje) v sektorju trgovine na drobno povzroča velike spremembe. Na spremembe vplivajo tudi spreminjajoči se vzorci navad potrošnikov, digitalizacija in gospodarska kriza.

32.Marca 2017 je bilo dolgotrajno brezposelnih 34 942. Med brezposelnimi iskalci zaposlitve je delež oseb, starejših od 50 let, znašal do 36 %.

29.Marca 2017 je bilo v centru za gospodarski razvoj, promet in okolje (center ELY) na območju Pirkanmaa evidentiranih 31 577 brezposelnih. To je 12,9 % delovne sile in presega nacionalno povprečje.

28.Na območju Pirkanmaa prodaja na drobno in prodaja na debelo zagotavljata velik delež prihodkov v vseh sektorjih, tj. približno 30 %. Gospodarstvo v regiji počasi okreva zaradi izvozne industrije in gradbeništva.

25.Družba Stockmann je leta 2015 začela izboljševati svoj finančni in tržni položaj. Leta 2017 je zaprla prodajalno v mestu Oulu. Trenutno posluje še šest njenih veleblagovnic. Težave družbe Stockman so delno povezane z e-trgovanjem, spreminjajočimi se nakupovalnimi navadami in šibkim zaupanjem potrošnikov v gospodarstvo.

44.Stroški ukrepov, ki so v zgornji preglednici opredeljeni kot ukrepi na podlagi člena 7(1)(b) uredbe o ESPG, ne presegajo 35 % skupnih stroškov usklajenega svežnja prilagojenih storitev. Finska je potrdila, da so ti ukrepi pogojeni z aktivno udeležbo ciljnih prejemnikov pri iskanju zaposlitve ali usposabljanju.

Prilagojene storitve (ukrepi na podlagi člena 7(1)(a) in (c) uredbe o ESPG)

42.Predvideni skupni stroški znašajo 4 165 600 EUR, kar vključuje izdatke za prilagojene storitve v višini 3 906 600 EUR in izdatke za pripravo, upravljanje, širjenje informacij in obveščanje javnosti ter nadzor in poročanje v višini 259 000 EUR.

–Nadomestila za potne stroške in stroške prenočitve: dodelijo se lahko iskalcu zaposlitve za potne stroške in stroške prenočitve, nastale med iskanjem zaposlitve ali usposabljanjem, da bi se spodbudilo zaposlovanje.

–Subvencioniranje plač: ta subvencija bo na voljo za podporo zaposlitve na novem delovnem mestu, in sicer z zmanjšanjem stroškov plač. Subvencija za plače bo znašala 30–50 % stroškov plač in jo bo prejel delodajalec. Subvencioniranje se zagotavlja od 6 do 18 mesecev, odvisno od trajanja brezposelnosti.

–Nepovratna sredstva za zagon podjetja: namen nepovratnih sredstev je spodbujati začetek poslovne dejavnosti in zaposlovanje posameznikov. Nepovratna sredstva za zagon podjetja olajšajo začetek in postopno vzpostavitev polnega poslovanja. Zagotavljajo se največ 12 mesecev. Nepovratna sredstva vključujejo tudi usposabljanje in kovčing.

–Ukrepi za zaposlovanje in drugi poslovni ukrepi: namen tega ukrepa je zagotoviti informacije, svetovanje in strokovne storitve pri načrtovanju ponovne zaposlitve prejemnikov v okviru spletnih storitev, karierne orientacije in usmerjanja pri iskanju zaposlitve, ponudb za delo, evidentiranja kompetenc, ocenjevanja zmožnosti za delo in praktičnih preizkušanj.

45.Potrdila je tudi, da stroški naložb za samozaposlitev, ustanavljanje podjetij in delavske prevzeme ne bodo presegli 15 000 EUR na prejemnika.

Obdobje upravičenosti izdatkov

46.Finska je prilagojene storitve za ciljne prejemnike začela izvajati 3. avgusta 2016. Izdatki za ukrepe bodo torej upravičeni do finančnega prispevka iz ESPG od 3. avgusta 2016 do 12. junija 2019.

47.Upravni izdatki Finske za izvajanje ESPG so se začeli 3. avgusta 2016. Izdatki za pripravo, upravljanje, širjenje informacij in obveščanje javnosti ter nadzor in poročanje so torej upravičeni do finančnega prispevka iz ESPG od 3. avgusta 2016 do 12. decembra 2019.

Dopolnjevanje ukrepov, ki se financirajo z nacionalnimi sredstvi ali sredstvi Unije

48.Vir nacionalnega vnaprejšnjega financiranja ali sofinanciranja je proračunska vrstica javnih služb za zaposlovanje v upravni veji ministrstva za gospodarstvo in zaposlovanje. Nekatere storitve se bodo financirale tudi iz odhodkov za poslovanje centrov ELY in služb TE. Tehnične podporne naloge se bodo financirale iz odhodkov za poslovanje ministrstva za gospodarstvo in zaposlovanje ter centrov ELY. Zagotovila se bodo prizadevanja za nacionalno vnaprejšnje financiranje vseh ukrepov in nalog.

49.Finska je potrdila, da opisani ukrepi, ki prejmejo finančni prispevek iz ESPG, ne bodo hkrati financirani iz drugih finančnih instrumentov Unije.

Postopki za posvetovanje s ciljnimi prejemniki ali njihovimi predstavniki ali socialnimi partnerji ter lokalnimi in regionalnimi organi

50.Finska je navedla, da je bil usklajeni sveženj prilagojenih storitev pripravljen v posvetovanju s predstavniki centrov ELY v regijah Uusimaa, Pirkanmaa, Pohjois-Pohjanmaa in Varsinais-Suomi ter službe TE v regiji Uusimaa. Sodelovali so tudi predstavniki družbe Anttila in sindikatov (PAM: konfederacija sindikatov storitvenega sektorja).

51.Ministrstvo za gospodarstvo in zaposlovanje je vzpostavilo delovno skupino, v kateri sodelujejo vsi zgoraj navedeni lokalni in regionalni organi, predstavniki družbe Anttila in PAM. Delovna skupina obravnava odpuste v maloprodajnem sektorju in je sodelovala pri pripravi vloge za pomoč ESPG.

Sistemi upravljanja in nadzora

52.Vloga vsebuje opis sistema upravljanja in nadzora, ki opredeljuje odgovornosti vključenih organov.

–Finska je Komisijo obvestila, da bo finančni prispevek upravljalo ministrstvo za gospodarstvo in zaposlovanje, ki deluje kot organ upravljanja in potrjevanja za ESPG ter kot posredniški organ razdeljuje sredstva iz ESPG. Upravljanje ESPG je bilo dodeljeno službi za zaposlovanje in podjetništvo.

–Potrjevanje je v pristojnosti enote za človeške vire in administrativne zadeve. Plačila upravičencem se izvajajo prek regionalnih centrov ELY in služb TE.

–Organ, pristojen za revizijo, je neodvisna enota za notranjo revizijo, ki deluje v okviru stalnega sekretariata ministrstva za gospodarstvo in zaposlovanje.

Obveznosti zadevne države članice

53.Finska je predložila vsa potrebna zagotovila v zvezi z naslednjim:

–pri dostopu do predlaganih ukrepov in njihovem izvajanju se bosta upoštevali načeli enake obravnave in nediskriminacije;

–upoštevajo se zahteve nacionalne zakonodaje in zakonodaje EU o kolektivnih odpustih;

–podjetja, ki so po odpustih nadaljevala svoje dejavnosti, so izpolnila svoje pravne obveznosti v zvezi z odpusti in so ustrezno poskrbela za svoje delavce;